જાણવા મળ્યા મુજબ કોઠારીયા સોલવન્ટ ત્રણ માળીયા કવાર્ટરમાં રહેતો અને કારખાનામાં કામ કરતો મુન્નાભાઇ રામનાયક યાદવ (ઉ.૨૬) ગઇકાલે પોતાના બાઇકમાં મિત્ર મુકેશ સુભાષભાઇ રાય (ઉ.૨૪) અને પુત્ર યુવરાજ (ઉ.૩)ને બેસાડી કામ સબબ શાપર વેરાવળ ગયો હતો. ત્યાંથી સાંજે ત્રણેય પરત આવી રહ્યા હતાં ત્યારે પારડી નજીક લાઇફ હોસ્પિટલ પાસે સામેથી બીજુ બાઇક આવતાં તેની સાથે અકસ્માત સર્જાતા ત્રણેય રોડ પર ફેંકાઇ જતાં ઇજા થતાં રાજકોટ સારવાર માટે ખસેડાયા હતાં. જેમાં માસુમ યુવરાજનું મોત નિપજતાં અરેરાટી વ્યાપી ગઇ હતી.